Пра мясцовых жыхароў і іншых нашчадкаў колішніх насельнікаў польска-беларуска-літоўскага памежжа, “тутэйшых”, з нагоды 100-годдзя аднаўлення незалежнасці Літвы ў гэтым годзе партал delfi.lt зняў некалькі цікавых відэаматэрыялаў. Журналісты спрабавалі разабрацца ў складанай этнічнай карціне на поўдні краіны, зрабіўшы акцэнт на “тутэйшасці” як спалучэнні ідэнтычнасці і пазначэнні месца пражывання. Менавіта такое вызначэнне адлюстроўвае гэты “народны тэрмін” –тутэйшыя. Бо так сябе называюць і некаторыя палякі, і беларусы (такіх меншасць), а большасці “тутэйшых” дастаткова толькі гэтай канструкцыі самаідэнтыфікацыі.